Държавен вестник, бр. 70, 2000 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  70
от 1991 г.; изм., бр. 19 от 1992 г.; попр., бр. 51 от
1992 г.; изм., бр. 96 от 1992 г.), се правят следни-
те изменения:
1. В чл. 7, ал. 2 думите “по реда на чл. 16 от
Закона за собствеността” се заменят с “по реда
на чл. 65 от Закона за общинската собстве-
ност, съответно чл. 80 от Закона за държавна-
та собственост”.
2. В чл. 20, ал. 1 думите “министърът на
финансите” се заменят със “съответният облас-
тен управител”.
3. Навсякъде в наредбата думите “общин-
ския народен съвет” се заменят с “общината”,
а думите “председателя на изпълнителния ко-
митет на общинския народен съвет”—с “кме-
та на общината”.
§ 9. В Наредбата за управление, отдаване под
наем и разпореждане с недвижими имоти—част-
на държавна собственост, включени във ведом-
ствения жилищен фонд на Министерството на
вътрешните работи, приета с Постановление
№ 70 на Министерския съвет от 1999 г. (ДВ,
бр. 36 от 1999 г.), чл. 28 се изменя така:
“Чл. 28. Наемните правоотношения се прек-
ратяват по реда на чл. 30 от Правилника за при-
лагане на Закона за държавната собственост.”
Министър-председател: Иван Костов
За главен секретар на Министерския съвет:
Юлиана Николова
50744
РЕШЕНИЕ № 580
ОТ 17 АВГУСТ 2000 Г.
за предоставяне на концесия за бъдещ воден
обект—язовир “Мадан” и напорна деривация
към него—публична държавна собственост,
първо стъпало от каскада “Горна Арда”, който
ще бъде изграден със средства на концесионера
На основание чл. 2, ал. 1, т. 1, чл. 6, ал. 1, чл. 7,
ал. 1 и 2 и чл. 4, т. 8 от Закона за концесиите във
връзка с чл. 47, ал. 4 от Закона за водите и § 3б
от преходните и заключителните разпоредби
на Закона за концесиите
МИНИСТЕРСКИЯТ СЪВЕТ
Р Е Ш И :
1. Предоставя концесия върху бъдещ воден
обект—язовир “Мадан” и напорна деривация
към него—публична държавна собственост,
първо стъпало от каскада “Горна Арда”, при
условие че обектът ще бъде изграден от конце-
сионера с негови средства. Обектът се индиви-
дуализира чрез площта, определена от коорди-
натите на язовирната стена, откъм въздушната
є страна, съоръженията към нея и изохипсата
на кота 620 и координатите на водната кула на
напорната деривация съгласно приложението.
2. Определя срок на концесията 35 години.
3. Определя за концесионер без търг или
конкурс “Хидроенергийна компания “Горна
Арда”—АД, София.
4. Концесията да се осъществява при след-
ните условия:
4.1. Концесионерът да изгради язовир “Ма-
дан” и напорната деривация към него за своя
сметка на площадка, предоставена от конце-
дента, за срок до 6 години, считано от датата на
получаване на разрешението за строеж.
4.2. При изграждането на обекта на конце-
сията концесионерът да измести участъка от
републикански път III-867 (Кърджали—Ма-
дан), попадащ във водохранилището, за своя
сметка.
4.3. Концедентът може да предоставя обек-
та на концесията за ползване от трети лица за
дейности, различни от дейността на концесио-
нера, при условие че няма да бъде възпрепятс-
твана дейността на концесионера.
4.4. Концесионерът може да прави подобре-
ния на обекта на концесията съгласувано с кон-
цедента.
5. Определя основните права и задължения
по концесията, както следва:
5.1. Основни права на концесионера:
5.1.1. да изгради обекта на концесията върху
земи—публична държавна собственост, в съот-
ветствие с утвърдения технически проект;
5.1.2. да изисква от концедента своевремен-
но предприемане на необходимите действия за
отчуждаване на земите в обхвата на площадка-
та на концесионния обект съгласно утвърдения
в концесионния договор график;
5.1.3. да ползва за изграждането на язовира
съществуващата хидрогеоложка и проектно-
техническа документация—собственост на кон-
цедента;
5.1.4. да сключва договори с подизпълните-
ли, на които да възлага изпълнението на рабо-
ти, свързани с изграждането на концесионния
обект;
5.1.5. да назначава ключов персонал от чуж-
дестранни граждани до 10 на сто от средноспи-
съчния брой на заетите за всяко тримесечие,
ако такъв персонал няма в страната;
5.1.6. да ползва обекта на концесията за про-
изводство на електрическа енергия;
5.1.7. да уведомява концедента, когато трети
лица нарушават правата му, предоставени чрез
концесионния договор;
5.1.8. да претендира за стойността на по-
добренията след изтичането на срока на кон-
цесионния договор или при предсрочното му
прекратяване не по негова вина освен в случа-
ите на прекратяване поради форсмажорни об-
стоятелства.
5.2. Основни задължения на концесионера:
5.2.1. да извърши за своя сметка работно про-
ектиране на обекта на концесията—работен про-
ект, по график, съгласуван с концедента;
5.2.2. да изготви и представи на концедента
цялостна и по години инвестиционна програма
за изграждането на обекта на концесията в срок,
определен в концесионния договор и в съответ-
ствие с одобрения строителен график;